ગુજરાતનાં તમામ જિલ્લાનાં તાલુકાઓમાં શ્રમજીવીઓને હોકર્સ લાયસન્સ આપવામાં આવ્યા છે ત્યારે ગુજરાતના પાટનગરમાં હોકર્સ લાયસન્સ કેમ અપાય નહીં તેની તમામ છણાવટ સાથે ગાંધીનગરનાં ધારાસભ્ય સી.જે. ચાવડાએ મુખ્યમંત્રીને પત્ર લખીને હોકર્સ લાયસન્સ આપવા ભલામણ કરી છે. ધારાસભ્યે કરેલી ભલામણમાં ગુજરાત રાજ્યનાં જિલ્લાઓ રાજકોટ, ભાવનગર, સુરેન્દ્રનગર, બરોડા, સુરત અમદાવાદ જેવા શહેરોમાં મહાનગરપાલિકાએ હોકર્સ લાયસન્સ આપવાની જાગવાઈ કરી છે જેથી ગાંધીનગર શહેરમાં રોજીરોટી કમાતા શ્રમજીવીઓને હોકર્સ લાયસન્સ આપવા ડો. સી.જે. ચાવડાએ મુખ્યમંત્રી, કલેક્ટર, ના.મનપા કમિશનરને પત્ર પાઠવીને લોકોને રોજગારી મળે તે ઉદ્દેશ્યથી હોકર્સ લાયસન્સ આપવા ભલામણ કરી છે.